cyanic-selkie/wikianc huggingface dataset:
Kommentaar (programmeerimine)
Andmete lisamine koodi
Järgmine koodilõik on lihtne ASCII diagramm, mis kujutab protsessivoogu süsteemi haldusskriptis Windows Script File, mis jookseb Windows Script Hostis. Kuigi lõik, kus kood asub, näib kommentaarina, ilmub diagramm hoopis XML CDATA lõigus, mis erineb kommentaarist, kuid võib täita samu ülesandeid. Mõnikord seisneb kommentaaride ja muude süntaksielementide vahe programmeerimis- ja märgistuskeeltes ainult nüanssides. Niederst viitab ühele sellisele juhtumile, öeldes: "Kahjuks võib XML tarkvara kommentaare ebaoluliseks infoks pidada ja need dokumendist kustutada enne selle töötlemist. Selle probleemi vältimiseks tuleb kasutada XML CDATA lõiku." Kuigi sarnase diagrammi saab ka kommentaarina lähtekoodi lisada, on siin näidatud, et programmeerija võib allikaid ka muul viisil lähtekoodi kaasata.
Silumine
On üsna tavaline, et programmeerija mingi koodiosa välja kommenteerib, et see programmis ei käivituks. Seda tehakse laialdaselt programmi testimise ajal. Sealjuures tuleb olla ettevaatlik, sest väljakommenteeritav programmiosa võib ise kommentaare sisaldada, aga kõik keeled ei luba üht kommentaari teise sisse paigutada. Selles programmilõigus on programmeerija silumisvaliku keelanud. Üksik kaldkriips esimese eraldaja ees on lüliti, mis lubab või keelab plokikommentaari.
Automaatne dokumentatsiooni tekitamine
Arendustööriistad salvestavad mõnikord dokumentatsiooni ja meta-andmeid kommentaarides. Need võivad sisaldada sisestuspositsiooni automaatseks lisamiseks päisefaili ja käske faili süntaksi esiletõstmiseks või faili versiooni numbrit. Selliseid funktsionaalse kontrolli kommentaare nimetatakse vahel annotatsioonideks. Dokumentatsiooni lähtekoodis hoidmine on üks viis, kuidas dokumenteerimist lihtsustada ja dokumentatsiooni värskena hoida, kuna dokumentatsioon uueneb siis koos koodiga.
Dokumentatsiooni generaatorite näited on programm javadoc, mis on mõeldud Java jaoks, Ddoc, mis on mõeldud D jaoks, doxygen, mida kasutatakse C++, C, Java ja IDLi jaoks, ning PHPdoc PHP jaoks.
C# ja Visual Basic kasutavad omadust XML Comments, mida loetakse IntelliSense'i abil kompileeritud .NET assemblerist.
Vaated
Selle kohta, kuidas kommentaare lähtekoodis kasutada, on palju vaateid ja arvamusi. Osa neist on mitteametlikud ja põhinevad isiklikel eelistustel, teised on avaldatud ametlike juhistena.
Vajadus kommentaaride järele
Asjatundjatel on väga erinev nägemus sellest, millal ja kuidas kommentaare koodi lisada.
Puuduvad kommentaarid võivad muuta koodi mõistmise raskeks, aga kommentaarid võivad segada või olla lausa kahjulikud, kui nad on vananenud, valed või lihtsalt arusaamatud. Mõni asjatundja leiab, et kommentaare tuleb kasutada minimaalselt, sest kood peab iseenesest arusaadav olema. Teised jälle leiavad, et kommentaare tuleb kasutada laialdaselt. On tavaline, et üle poole koodist moodustavad kommentaarid.
Nende kahe vaate vahele jääb veel arvamus, et kommentaarid pole iseenesest kasulikud ega kahjulikud, loeb vaid nende täpsus ja koodiga kaasas käimine. Seda eeldusel, et kommentaarid pole üleliigsed, liiga mahukad, keerulised majandada ega muul viisil segavad.
Detailsus
Olenevalt lugejatest ja muudest asjaoludest võib koodi detailsus oluliselt erineda.
Näiteks sobiks järgmine Java kommentaar algajate programmeerijate õpetamisel: Selline detailsus pole aga kohane reaalse programmi koodis ega muul juhul, kus tegemist on kogenud programmeerijatega. Sellised algelised kirjeldused on vastuolus soovitusega "Head kommentaarid ... selgitavad kavatsust".
Ebaviisakad kommentaarid
Tuleb ette, et kommentaaride abil maandatakse stressi või räägitakse pahasti arendusvahenditest, konkurentidest, tööandjatest, töötingimustest ja isegi koodi enda kvaliteedist. Paljud asjatundjad peavad seda äärmiselt kohatuks, eriti kui koodi võib tulevikus vaadata keegi peale algse kommenteerija enda.
Selliseid juhtumeid võib näha internetis lehekülgedel, mis otsivad lähtekoodist roppusi.
Vähemalt sama ebaviisakas on kirjutada segane ja arusaadamatu programmilõik ning kommenteerida seda lausega: "Eks te proovige ära arvata, mida ma siin teen!"
Kommentaaride turvalisus
Veebidisainis esineb kommentaaridega seotud turvaprobleeme. Pole tavatu, et HTML-i kommentaarid on rakenduse igale kasutajale tavalise tekstina nähtavad. Lõigud koodist, mis on HTML-i mallides välja kommenteeritud, on seetõttu turvarisk.
Stiil
Kommentaaride kirjutamiseks lähtekoodi on palju stiile. Suurtes projektides, milles tegutseb palju programmeerijaid, lepitakse kommentaaride kasutamise stiil alguses kokku või kujuneb see töö käigus ise. Üldiselt eelistavad programmeerijad stiile, mis on järjepidevad, ei sega, on lihtsad täiendada ega lähe kergesti katki.
Tarkvarakonsultant ja tehnoloogia asjatundja Allen Holub propageerib kommentaaride joondamist vasaku serva järgi.
Kommentaarid rea lõpus
Sel juhul eiratakse kogu teksti pärast ASCII märke // kuni rea lõpuni. Eri koodiosade jaoks võib valida eri kommenteerimisstiili. Kui süntaks toetab nii reakommentaare kui plokikommentaare, siis üks võimalus on kasutada reakommentaare ääremärkusteks (toimetamine, struktureerimine) ja plokikommentaare üldisematel teemadel (funktsioonid, klassid, moodulid ja failid).
Märgendid
Kommentaarides kasutatakse märgendeid, et tähistada probleeme. Sellised märgendid on tavaliselt süntaksis esile tõstetud ja neid saab leida tavaliste programmeerimistööriistade, näiteks UNIX-i grepiga. Näited:
Märgendid võivad pika aja peale kuhjuma hakata, seega on soovitav nende juurde märkida tegemise aeg ja autor, et järjepidamist lihtsustada.
Klassikaline BASIC
See BASIC-koodi lõik on täiesti töökorras programm, milles kommentaarid kirjeldavad programmi tööd. Sellised kommentaarid on mõeldud eelkõige algajale programmeerijale. Selle programmi käivitamisel trükitakse ekraanile lõputult sõna "VIKIPEEDIA" (jutumärkideta).
Fortran 90
See FORTRANi koodi lõik näitab, kuidas kommentaare selles keeles kasutatakse.
Java
See Java koodi lõik näitab plokikommentaari kasutamist, et kirjeldada  meetodit. Selle vormindus vastab Sun Microsystemsi Javadoci standardile ja on mõeldud javadoci protsessoriga lugemiseks.
PHP
Kommentaarid PHPs võivad olla kas C++ stiilis (nii rea- kui plokikommentaarid) või Perli stiilis. PHPDoc on javadocilt üle võetud stiil ja üsna levinud viis PHP koodi dokumenteerimiseks.
Python
Kommentaarid Pythonis algavad trellidega "#". Et operatsioonisüsteem teaks, millist interpretaatorit kasutada, algavad Pythoni programmid märkidega.
Ruby
Üherealised kommentaarid Rubys algavad trellidega "#": Mitmerealised kommentaarid lähevad reserveeritud sõnade "begin" ja "end" vahele:
SQL
Transact-SQLi süntaks toetab kaht tüüpi kommentaare. Plokikommentaar langeb ühte C++ ja Java plokikommentaaridega. Teine kommenteerimise võimalus Transact-SQL-is on reakommentaar, mis langeb ühte Ada kommentaaridega:
Uko Künnap
Uko Künnap 27. märts 1962 Tartu, on Eesti sisearhitekt.
Kastolatsi Neitsi Maarja Rõõmukuulutamise kogudus
EAÕK Kastolatsi Neitsi Maarja Rõõmukuulutamise kogudus oli õigeusu kogudus, mis tegutses Valgamaal Kastolatsi külas. Kogudus kasutas Kastolatsi Neitsi Maarja Rõõmukuulutamise kirikut.
Uko Künnap
Õppis kaks esimest aastat Helsingis Nõukogude saatkonna venekeelses koolis, kuna Helsingi Ülikooli eesti keele lektori pojal soomekeelsesse algkooli astuda ei lubatud. Lõpetas Tartu 10 keskkooli ja 1986. aastal ERKI sisearhitektina. Kunstnikuna on töötanud Sangaste kolhoosis ja Valga autobaasis. Samal ajal hakkas tegelama ka supergraafika ja firmagraafikaga. 1998. aasta jaanuaris asutas koos oma naise ja naiseõega kooperatiivi U-Disain, mis on nüüdseks ühemehefirma.
Objektiivne koosseis
Objektiivne koosseis on üks süüteokoosseisu liik subjektiivse koosseisu kõrval. Objektiivse koosseisu moodustavad objektiivsed tunnused, mis on sätestatud karistusseadustikus. Süüteokoosseisu objektiivsed tunnused kirjeldavad inimese teo välist pilti ja näitavad, kes mida teeb.
Uko Künnap
On joonistanud ka karikatuure ajakirjale Pikker.
Kastolatsi Neitsi Maarja Rõõmukuulutamise kogudus
Kogudus asutati 1. jaanuaril 1846.
Objektiivne koosseis
Kolmeastmelise deliktistruktuuri järgi tuleb objektiivseid tunnuseid kontrollida kõige esimesena. Enne ei saa miskit öelda tahtluse või motiivi kohta, kui pole kindlaks tehtud tegu, mille kohta tahtlus käib.
Kastolatsi Neitsi Maarja Rõõmukuulutamise kogudus
Kogudus suleti 1958.
Objektiivne koosseis
Paragrahvi 12 lg-st 2 tuleneb objektiivse kooseseisu legaaldefinitsioon: „Süüteokoosseisu objektiivsed tunnused on seaduses kirjeldatud tegevus või tegevusetus ja seaduses sätestatud juhtudel sellega põhjuslikus seoses olev tagajärg“. Seaduses olev määratlus ei ole ammendav ning objektiivse koosseisu tunnused on veel ka objekt, subjekt, teomodaliteet ja tagajärje normatiivne omistamine.
Uko Künnap
Isiklikku
Tema vend on kirjanik Asko Künnap ja tema abikaasa oli tekstiilikunstnik Annika Künnap (1963-2004).
Objektiivne koosseis
Objekt ja subjekt
Objektiivse koosseisu esimene tunnus on teoobjekt. See on välismaailma osa, millele on tegu suunatud. Teoobjekt võib olla inimene, aine või ese. Näiteks tapmise puhul on objekt isik, kelle vastu kuritegu toime pandi, ja varguse puhul vallasasi, mida varastatakse.
Subjekt on süüteo toimepanija ehk tegija. Eristada tuleb erisubjektiga koosseise ning subjekti üldtunnuseid. Erisubjektiga koosseis tähendab, et teo toimepanijal on mingi füüsiline, õiguslik vm tunnus. Näiteks lapsetapmise süüteokoosseisus on erisubjekt sünnitav naine. Subjekti üldtunnus on isiku süüvõimelisus. Seda aga objektiivse koosseisu kontrollimisel ei käsitleta.
Tegu, teomodaliteet ja tagajärg
Naturalistliku teomõiste kohaselt on tegu tahtest kantud kehaliigutus, millega kaasneb muudatus välismaailmas. Koosseisutegu on inimkäitumine, mis seisneb kas teo tegemises või tegemata jätmises.
Teomodaliteet on teo väline asjaolu. Süüteokoosseisus võib olla kirjeldatud aega, kohta või vahendit, kuidas tegu peab olema toime pandud. Näiteks lapsetapmise süüteokooseisu puhul on ajamodaliteet „sünnituse ajal“ või „vahetult pärast sünnitust“. Sissetungimise süüteokoosseisus on kohamodaliteet hoone, ruum, sõiduk või piirdega ala. Vahend on ese, mida subjekt kasutab süüteo toimepanemiseks, nt mootorsõiduk, kui isik juhib seda joobeseisundis.
Tagajärg on teost tingitud muudatus välismaailmas või ootuspärase muutuse ärajäämine. Kui on saabunud tagajärg, siis see tähendab, et tegu on lõpule viidud.
Põhjuslik seos ja objektiivne omistamine
Põhjusliku seose kontrolli alustatakse conditio sine qua non’i ehk nn „ilma milleta“ vormelist. Conditio-vormeli kohaselt on olemas põhjuslik seos, kui ilma teota poleks tagajärg saabunud. Conditio-vormel on loogika väljendus. Selle vormeli puuduseks on ülerakendatavus, kuna põhjuste ring võib minna liiga laiaks ja segadust tekitavaks.
Conditio­-vormeli täiendamiseks kasutatakse normatiivset ehk objektiivset omistamist. See kontrollietapp koosneb kahest osast: õiguslikult relevantse ohu loomisest ja selle ohu realiseerumisest tagajärjes.
Koosseisupärane tegu peab olema tekitanud õiguslikult relevantse ohu ehk olukorra, kus keskmine mõistlik vaatleja saab hinnata, et tegu võib põhjustada süüteole vastava tagajärje. Et tagajärge saaks normatiivselt subjektile omistada, siis peab tema loodud õiguslikult relevantne oht realiseeruma normi kaitsealas. Näiteks on olukord, kus autojuht ületab ristmiku punase tulega ja pool kilomeetrit hiljem jookseb auto ette jalakäija, kellele autojuht otsa sõidab. Kuigi põhjuslik seos on olemas punase tulega ristmiku ületamise ja otsasõidu vahel, siis normatiivselt ei saa seda selliselt autojuhile omistada. Põhjuseks on asjaolu, et punase tulega ristmiku ületamist keelava normi eesmärk ei ole autojuhi aeglustamine, vaid ristmikul tekkivate ohtude välistamine. Selle keelava normi kaitseala ei laiene pool kilomeetrit ristmikust eemale, vaid piirdub ristmikuga.
Ruunavere lahing
Enne seda lahingut oli Poola kaotanud Riia piiskopkonnas Rootsile ja Poola tahtis anda vastulööki. Seejärel toimunud Ruunavere lahingus olid Poola väed ülekaalus. Lahingu käigus põgenesid Rootsi ratsamehed ja Rootsi jalavägi kandis paksus lumes suuri kaotusi. Lahingu kohta on öeldud, et veri tõusnud seal ruuna (hobuse) põlvini. Ehkki ka Poola kaotused olid suured, siis võtsid nad palju sõjavange. Kokku oli surnuid ja vangivõetuid 2000 (Rootsi poolel?). Võiduka lahingu järel rüüstasid Poola väed Lääne- ja Harjumaad kuni Tallinnani.
Lahingut mälestavad Ruunavere postijaama lähedal Ruunavere silla juures asuvad langenud sõjameeste kalmed.
Kalevala päev
thumb|140px|Soome lipud Kalevala päeva puhul Helsingis, Soome Rahvusarhiivi hoonel Kalevala päev (soome keeles Kalevalan päivä) on Soome riiklik tähtpäev, soome kultuuri päev, mida peetakse Soome rahvuseepose "Kalevala" auks 28. veebruaril. Soomes on see lipupäev.
Ajalugu
Helsingi ülikooli Savo-Karjala üliõpilasorganisatsioon (Savokarjalainen osakunta) hakkas tähistama Kalevala päeva iga-aastase üritusena 1860. aastail. "Kalevala" 50. ja 75. sünnipäeva tähistati suurelt. 1920. aastail hakati Kalevala päeva puhul ka lippe heiskama, ehkki ametlik lipupäev kehtestati alles 1978.
Kalevala päeva tähistatakse 28. veebruaril, mil Elias Lönnrotil valmis "Kalevala" esimene versioon, nagu on öeldud "Vana Kalevala" sissejuhatuses 28. veebruaril 1835. Raamat ilmus trükist sama aasta lõpul. 1849. aastal avaldas Lönnrot teosest uue versiooni, nn "Uue Kalevala". Ehkki 2000. aastani lükkusid 24.–28. veebruaril tähistatud nimepäevad liigaastatel päeva võrra edasi, on Kalevala päeva ka liigaastatel tähistatud ikka 28. veebruaril.
Philip Johnson
pisi|Philip Johnson (1967)
Philip Johnson (8. juuli 1906 Cleveland – 25. jaanuar 2005 New Canaan, Fairfieldi maakond) oli ameerika arhitekt. Elas 98-aastaseks.
Johnson viljeles peamiselt modernistlikku ja postmodernistlikku arhitektuuristiili. Tema tuntumaid projekte on New Canaanis ehitatud Glass House (valmis 1949) ja Orange'i maakonnas Orange'is püstitatud Christ Cathedral (valmis 1980).
Väeosa
Väeosa (ka sõjaväeosa) on mistahes väeliigis olev administratiivselt ja majanduslikult iseseisev väeüksus, mille moodustavad staap, allüksused ja teenistused. Väeosal on juriidilise isiku õigused ja tal on eriomane nimetus (number), pitsat ja sageli ka oma lipp.
Väeosad on nt rügemendid, üksikpataljonid, üksikkompaniid.
6 kolonn
Ansambel tegutses 1986–1989 Tartus.
Queen + Paul Rodgers
Queen + Paul Rodgers on inglise rokkansambel, ansambli Queen uus koosseis uue laulja ja uue basskitarristiga.
Piret Räni
Piret Räni (sündinud 13. aprillil 1974) on eesti lastekirjanik, kunstnik, kuraator, fotograaf ja keskkonnaaktivist.
2002. aastal kaitses ta Eesti Kunstiakadeemias Vabade kunstide magistrikraadi.
1994. aastast tegutseb kunstnikuna, viljeldes eeskätt kontseptuaalset lavastusfotograafiat ja graafikat.
Aastatel 1994–1997 oli ta Eesti Kunstiakadeemia üliõpilaste kunstirühmituse [mobil]galerii liige ja kuraator. [mobil]galerii põhisuund oli leidmaterjalidest installatsioonide ja fotolavastuste esitamine linnaruumis või tavatutel pindadel, näiteks tühjades majades, ning ootamatus kontekstis.
Aastatel 1998–2002 oli ta ökofeministliku kunstirühmituse Naiskunstnike Laulu- ja Mänguselts Puhas Rõõm ning ühiskonnakriitilise fotokunstigrupeeringu Infotankistid eestvedaja.
Piret Räni on illustreerinud ja kujundanud raamatuid, CD-ümbriseid, teinud kaanepilte ning sarjade kujundusi ning joonistanud ka karikatuure. Tema seeria “Näitleja. Minu isa” (1996–2005) kuulub Tartu Kunstimuuseumi kogusse.
2014. aastast on Piret Räni Tallinna Ülikooli turundus- ja kommunikatsiooniosakonna kujundaja ning fotograaf.
Poliitiline tegevus
Aastatel 2018–2020 kuulus ta Elurikkuse Erakonda. 2020. aasta jaanuaris astus erakonda Eestimaa Rohelised.
Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 174 häält ning ei osutunud valituks.
Lavastuste kujundused
[Allikad: lavakas.ee/tmm]
Sephora
pisi|Sephora logo Sephora on Pariisis baseeruv rahvusvaheline isikliku hügieeni ja ilu kaupluste kett, mis asutati 1969. aastal Limoges. Ligikaudu 300 kaubamärgiga koos oma brändiga, Sephora pakub ilutooteid, sealhulgas kosmeetikat, nahahooldustooteid, lõhnaõlisid, küünelakki, ilutööriistu ja juuksehooldustooteid. Sephora kuulub luksustoodete konglomeraadile LVMH alates 1997. aastast. Nimi pärineb Moosese naise Zipporah (kreeka: Σεπφώρα, Sepphōra) kreekakeelsest kirjapildist.
Galvaaniline sidestus
Sidestavaks juhiks on sageli elektroonikaseadmete ühenduskaablite tagasijuhe (varjestus) ja trükkplaadil ühiselt kasutatavad maandusjuhid. Niisugune ühine juhtmelõik tekib ka elektritoitevõrgu neutraaljuhtme (nulljuhtme) kaudu, kui koos töötavad seadmed on ühendatud erinevatesse pistikupesadesse.
Soovimatut galvaanilist sidestust saab tõhusalt kõrvaldada galvaanilise eralduse vahenditega.
Massi jäävuse seadus
Massi jäävuse seadus on oluline füüsika ja keemia seadus. See väidab, et isoleeritud (suletud) süsteemi mass on ajas muutumatu suurus. Seega suletud süsteemi kogumass on jääv, seda ei lisandu ega hävi süsteemi sees toimuvate protsesside käigus.
Suletud süsteem tähendab, et ei toimu aine ega energia lisamist ega eemaldamist. Kui süsteem ei ole suletud, siis võib tema mass suureneda ainult väljastpoolt juurdetuleva massi võrra.
Massi jäävuse seadusele eelnes paljude keemikute poolt keemiaalaste seaduspärasuste väljatoomine, kuid selge formuleeringu esitas Antoine Lavoisier (1728–1794).
Massi jäävuse seadus on seotud energia jäävuse seadusega, mis väidab, et isoleeritud süsteemi energia on ajas muutumatu suurus (energia on jääv). Sellest seadusest järeldub, et energia ei teki ega kao, ta võib vaid muunduda ühest liigist teise ning kanduda ühelt kehalt teisele. Kaasaegsete arusaamade kohaselt on energia ja mass seotud, kuid see osutub oluliseks tuumafüüsika korral. Nimetatud kaks seadust on ühendatavad üheks massi ja energia ekvivalentsuse seaduseks (E = mc2 ja sellest tuleneb Δm = ΔE/c2, kus E on energia, m mass ja c on valguse kiirus vaakumis).
Keemilises protsessis väikese hulga soojus- või kiirgusenergia lisamise või äravõtmisega seotud massi muutus on väga väike, s.t siin energia vahetus keskkonnaga massi praktiliselt ei muuda. Sellest tulenevalt massi jäävuse seaduse järgi eraldatud süsteemis massi ei lisandu ega hävi, ehkki ained süsteemi sees võivad muunduda teisteks aineteks. Seega mingis keemilises protsessis lähteoleku (lähteainete) mass on võrdne lõppoleku (produktide) massiga.
Surmaerektsioon
Surnu erektsioon ehk surmajärgne erektsioon (ka ingli lõbu, terminaalne erektsioon) on surmajärgne erektsioon (tehniliselt priapism), mis esineb surnud meestel, kes on hukatud, peamiselt poomise teel.
Oliver Hainsalu
Oliver Hainsalu (sündinud 28. mail 1993) on eesti ajakirjanik.
2015. aastal lõpetas ta Tallinna Ülikooli Kommunikatsiooni instituudi ajakirjanduse bakalaureuseõppe ning 2017. aastal Balti Filmi- ja Meediakooli televisiooni tootmise magistrantuuri produtsendi suunal.
Aastatel 2010–2014 töötas ta Delfi portaalis Noorte Hääl, 2014–2018 töötas ta Tallinna Ülikooli Haridusinnovatsiooni keskuses haridustehnoloogina. 2016. aastast on ta ajakirja Digi toimetaja.
Jusshein
Jusshein (Nardus stricta) kõrreliste sugukonda kuuluv taimeliik.
Taim kasvab puisniitudel, niitudel, nõmmedel, karjamaadel. Taime leidub Eestis paiguti.
Nokkakivi
pisi|250px|Cycloni firma Ameerika mäed Nokkakivil Nokkakivi on lõbustuspark Soomes Kesk-Soome maakonnas Laukaa vallas. See asub Jyväskylä ja Kuopio vahelise tee ääres (maantee 9), 24 km kaugusel Jyväskyläst.
Nokkakivi on Soome uusim lõbustuspark, see avati 15. juunil 2007.
Lõbustuspargis on ligi 20 atraktsiooni.
Maisnil-lès-Ruitz
pisi|Maisnil-lès-Ruitz' kirik
Maisnil-lès-Ruitz asub u. 8 km Béthune'ist lõunas ja 56 km Lille'ist edelas, teede D72, D301 ja D179 ristumiskoha ümbruses.
Aoma
Aoma on eesti perekonnanimi.
Nimede eestistamise ajal anti perekonnanime Aoma 1935. aastal Tallinnas isikutele, kelle perekonnanimi oli varem Auman. Mihkel Aoma palvel kanti Aoma perekonnanimede kaitseregistrisse nr. 174 all.
Kirsanovi rajoon
Kirsanovi rajoon (vene keeles Кирсановский район) on 2. järgu haldusüksus (munitsipaalrajoon) Venemaal Tambovi oblasti idaosas. Rajooni keskus on Kirsanovi linn (ei kuulu rajooni koosseisu).
Rajoon piirneb põhjas Gavrilovka rajooniga, idas Umjoti rajooniga, lõunas Inžavino rajooniga, läänes Rasskazovo rajooniga ja loodes Bondari rajooniga.
Rajooni pindala on 1280 km². Elanike arv oli 2012. aastal 21 445, 2009. aastal 22 355 ja 2002. aastal 23 613.
Kirsanovi rajoonis on 84 asulat, mis kuuluvad kaheksa külaasunduse koosseisu.
Rajooni tähtsaim jõgi on Vorona.
James Ward
pisi|James Ward James Ward (27. jaanuar 1843 – 4. märts 1925) oli Inglise psühholoog ja filosoof. Ta oli ka vaimulik Cambridge'is.
Elulugu
James Ward sündis Kingston upon Hullis ja oli pere üheksast lapsest vanim. Tema isa oli edutu kaupmees. Ward õppis Liverpooli instituudis ja koolis Mostyn House, kuni pidi isa pankroti pärast kooli pooleli jätma.
Aastatel 1869–1870 avanes Wardil võimalus saada stipendium Saksamaale. Enne Göttingeni kolimist ja Hermann Lotze käe all õppimist otsustas ta osa võtta Isaac Dormeri loengutest Berliinis. Kui ta jõudis tagasi Inglismaale, sai temast Cambridge’i Emmanueli koguduse kiriku vaimulik, kus tema teoloogilist liberalismi pahaks pandi. Wardi olukorrale kaasa tundes, julgustas Henry Sidgwick teda Cambridge’i Ülikooli sisse astuma. Algselt, mitte veel üliõpilasena, võitis ta stipendiumi Trinity Kolledžisse ja seda väitekirjaga "Füsioloogia seos psühholoogiaga" ("The relation of physiology to psychology"). Osa tööst avaldati 1876. aastal uue ajakirja Mind esimeses numbris.
Kogu Wardi järgneva elu kohta oli Briti riiklikus biograafia sõnaraamatus öeldud, et ta hoidis eemale institutsioonilisest religioonist, samuti ei kaldunud ta sekularismi ega agnostitsismi poole, ning tema varajane usk vaimsetesse väärtustesse ja siiras suhtumine kõigisse religioonidesse ei kadunud kunagi.
Aastatel 1876–1877 viibis Ward taas Saksamaal, kus õppis Leipzigis Carl Ludwigi nimelises füsioloogia instituudis. Tagasi Cambridge’i minnes jätkas ta füsioloogia uurimistööd Michael Fosteri käe all. Siiski 1880. aastal otsustas Ward selle teema juurest edasi psühholoogia juurde liikuda. Tema artikkel "Psühholoogia" Encyclopædia Britannica üheksandas numbris oli aga väga mõjuvõimas.
James Ward suri Cambridge'is ja ta kremeeriti sealses krematooriumis.
Bad Hofgastein
Bad Hofgastein (baieri: Hofgoschdei) on alev ja vald (Marktgemeinde) Austria Salzburgi liidumaa Sankt Johann im Pongau ringkonnas. Kuurort asub Gasteini orus, suur suusakuurort kuulub Ski Amadé võrgustikku.
thumb|left|Bad Hofgastein, vaade [[Ankogeli rühm|Ankogeli massiivile]]
Gasteini org on osa Kesk-Ida-Alpide Kõrg-Tauerni mäestikust, see ulatub Lendi laiast Salzachi orust lõunas kuni Alpide peaaheliku ja Kärnteni liidumaa piirini. Bad Hofgastein asub umbes poolel teel Dorfgasteini (põhjas) ja Bad Gasteini (lõunas) vahel. Sellel on juurdepääs Tauerni raudteeliinile, mis kulgeb läbi oru kuni Tauerni raudteetunnelini.
Vallaosad on Bad Hofgastein, Harbach, Heißingfelding, Vorderschneeberg ja Wieden.
Turism
Bad Hofgasteinis on suur hulk luksushotelle, neist suurim on viietärni Grand Park Hotel. Lisaks on hiljuti renoveeritud 4+ tärni Hotel Österreichischer Hof ja Hotel Bismarck.
Gasteini oru suusasüsteemi on viimaste aastate jooksul tehtud märkimisväärseid investeeringuid. Ainuüksi viimase kolme aasta jooksul on uute tõstukite ja suusaradade parendamiseks kulutatud 45 miljonit eurot. Hooajal 2008/09 avati Senderbahni tõstuk (uus kaheksakohaline salongtõstuk Angertalist Stubnerkogelile). Hooajal 2009/10 avati uus Stubnerkogelbahn (kaheksakohaline salongtõstuk kahes osas Bad Gasteinist Stubnerkogeli tippu), samuti GipfelXpress (uus kuuekohaline tõstuk) Dorfgasteinis.
Lisaks käimasolevatele investeeringutele on kavandamisel ka uus Schlossalmbahni tõstuk. Uus tõstuk ühendab Bad Hofgasteini kesklinna (Alpentherme lähedal) Schlossalmi tipuga.
Tony Popovic
Tony Popovic (sündinud 4. juulil 1973 Sydneys) on Austraalia endine jalgpallur, kaitsja.
Pärast sportlaskarjääri lõppu on ta tegutsenud treenerina. Aastatel 2012–2017 oli ta Western Sydney Wanderersi, 2017. aastal Türgi kõrgliiga klubi Karabükspori, 2018–2020 Austraalia kõrgliiga klubi Perth Glory ja 2020–2021 Kreeka klubi Xanthi peatreener. Alates 2021. aasta aprillist juhendab ta Austraalia klubi Melbourne Victory. Hooaegadel 2012–13 ja 2018–19 on ta valitud Austraalia kõrgliiga hooaja parimaks peatreeneriks.
Koondisekarjäär
Austraalia jalgpallikoondises mängis ta aastatel 1995–2006 58 mängu ja lõi 8 väravat.
Riiginõunik (Soome)
Riiginõunik (soome keeles valtioneuvos, rootsi keeles statsråd) on Soome aunimetus, mille annab Soome teenekatele riigimeestele ja poliitikutele Soome president.
Riiginõunikud
Soome Suurvürstiriigi ajal said riiginõuniku aunimetuse kuus inimest:
50 meetri seliliujumine
50 m seliliujumine on ujumise ala, kus ujutakse 50 meetri pikkust distantsi selili.
Henrico maakond
thumb|Vaade [[Jamesi jõgi|Jamesi jõele vaadatuna Deep Bottom Parkist]]
Henrico maakond (Henrico County) on maakond USA-s Virginia osariigis.
Maakonna halduskeskus ja suurim linn on Richmond.
Maakonna pindala on 635 km². Veepindala on 18 km².
Elanike arv oli 2010. aasta rahvaloenduse järgi 314 881. Aastal 2000 oli elanike arv 306 935.
Molekulaarne kell
Molekulaarne kell aitab määrata evolutsiooni ajalist kulgu DNA nukleotiidide ja aminohapete järgnevuste põhjal. Igal liigil tekivad mutatsioonid erineva sagedusega ja seda mutatsioonide tekkesagedust nimetataksegi molekulaarseks kellaks. Selle järgi saab kindlaks teha näiteks kui kaugel ajal minevikus on lahknenud erinevad liigid, perekonnad, sugukonnad ja teised taksonoomilised üksused.
Planeedisüsteem
Planeedisüsteem ehk päikesesüsteem on tähe või tähesüsteemi ümber tiirlev planeetide kogum. Tuntuim planeedisüsteem on meie Päikesesüsteem.
Arvatakse, et planeedisüsteemi leidub eeskätt aeglaselt pöörlevate üksiktähtede ümber.
Kommando Spezialkräfte
Kommando Spezialkräfte (eesti keeles Erioperatsioonijõudude väejuhatus) on Bundeswehri struktuuriüksus, mille ülesandeks on erioperatsioonid.
Ajalugu
KSK alustas ametlikult tööd 20. septembril 1996. KSK osales 2001. aastal alanud Afganistani sõjas.
Aul (perekonnanimi)
Aul on eesti perekonnanimi.
Nimede eestistamise ajal anti perekonnanime Aul isikutele varasema perekonnanimega Klein. Juhan Auli palvel kanti Aul perekonnanimede kaitseregistrisse nr. 11 all.
Nasogastraalsond
pisi|Nasogastraalsond Nasogastraalsond ehk NG sond on umbes 120 cm pikk nina kaudu makku kulgev peenike õõnes toru, mille abil on võimalik patsienti toita, ravimeid manustada või magu tühjendada.
Nasogastraalsondi abil hoitakse magu tühjana, ühendades selle aspiraatoriga või ühekordse kogumiskotiga.
NG sondiga toitmine
Nasogastraalsondiga toidetakse siis, kui
NG sondiga toitmiseks tilgutatakse toitesegu sondi või kasutatakse toitmispumpa, mis võimaldab ühtlast tilkumiskiirust.
NG sondiga mao tühjendamine
Nasogastraalsondiga tühjendatakse magu, kui ilmneb oksendamine, patsiendi magu on opereeritud või söögitoru on vigastatud.
Yun Chi-ho
pisi|Yun Chi-ho millalgi enne 1945. aastat. Yun Chi-ho (Hangul: 윤치호; Hanja: 尹致昊; 26. detsember 1864 Chungcheongnam-do Ahsan – 9. detsember 1945 Gyunggi-do Gaesung) oli Korea poliitik ja riigiametnik. Ta oli neljanda Lõuna-Korea presidendi Yun Bo-seoni onu. Tema kirjanikunimi oli Jwaong (좌옹;佐翁).
Kui Jaapan Korea 1910. aastal okupeeris, sai temast iseseisvuslane ja imperialismi vastane aktivist. Teda süüdistati 1913. aastal vandenõus jaapanlasest kindralkuberneri vastu ja mõisteti vangi. Aastal 1915 pööras ta aga iseseisvusliikumisele selja ja võttis Jaapani okupatsiooni toetava hoiaku. Sellise suunamuutuse põhjused ei ole päris selged.
Nasogastraalsond
Ohud ja tüsistused
Peamised nasogastraalsondiga kaasnevad ohud ja tüsistused:
Nasogastraalsondi puudused
Nasogastraalsondiga saab manustada patsiendile ainult vedelat toitu. Sond võib tekitada valuaistingut neelus ja põletikku nina kõrvalurgetes. Sondi kasutamist peab vältima, kui söögitorus on laialdased vigastused.
Snap Inc.
pisi|254x254px|Snap Inc.'i logo Snap Inc. on Ameerika tehnoloogia- ja kaameraettevõte, mille asutasid 16. septembril 2011. aastal Evan Spiegel ja Bobby Murphy. Ettevõte peakorter asub Santa Monicas Californias. Sellel on kolm toodet: Snapchat, Spectacles ja Bitmoji. Algselt oli firma nimi Snapchat Inc., kuid 24. septembril 2016 nimetati see ümber Snap Inc.'iks, et lisada Spectacles ühte ettevõtte.
Breakdown of Will
"Breakdown of Will" ("Tahte kokkuvarisemine") on George Ainslie raamat. See ilmus 2004 Cambridge University Pressi väljaandel.
Peatükk 1: sissejuhatus
Inimeste mõistusevastane käitumine (narkootikumide, alkoholi ja sigarettide tarvitamine, hasartmängude mängimine, lõhkuvate suhete loomine, kavade ellu viimata jätmine, enese tüütamine, kohustute viimasele minutile jätmine) on üldteada ja selle seletamiseks on hulk teooriaid. Nähtavasti ei taba ükski neist märki. Peaaegu kunagi ei mainita tahtenõrkusi. Mõnede autorite arvates tahet ei olegi, vaid on ainult valimise dispositsioon. Ometi argikeeles tahtest räägitakse, eriti tahtejõust, mida tahetakse arendada. Tajutakse, et valiku tegemise tuumas on tegur, mis muudab motivatsiooni ajendite üle mõtlemisest protsessiks, mis on meie oma, võib-olla isegi saab meiks. Me nimetame seda tahteks, võimeks, millega me ületame välistena paistvad surved ja ahvatlused mingi oma väärtusega. Ahvatluste kontrolli all hoidmine omistatakse tavaliselt tahtejõule ja selle kontrolli ennustamatus tahtevabadusele. Sellest pole osatud rääkida teaduse keeles, sidudes seda lihtsamate või arusaadavamate elementidega. Seda tegurit käsitlemata maalib teadus inimkogemusest kallutatud pildi. Aga motivatsiooni kvantitatiivne uurimine on andnud uue tulemuse, mis tõotab seletada tahet elementidega, mis on käitumisteadusele juba tuttavad. See ongi selle raamatu teema.
Raihein
Raihein (Lolium) kõrreliste sugukonda kuuluv taimeperekond.
Eestis kasvab kolm sellesse perekonda kuuluvat liiki:
Isikuandmed
Õigus isikuandmete kaitsele on sõnastatud iga isiku põhiõigusena. Isikuandmete kaitseks on Euroopa Liidu õiguses isikuandmete kaitse üldmäärusega seatud töötlemispiirangud. Isikuandmete kaitsega peavad arvestama nii Euroopa Liidu organisatsioonid kui ka liikmesriigid. Eestis reguleerib isikuandmete kaitset isikuandmete kaitse seadus.
Tänapäev
Kuna viimase 25 aastaga on digitehnoloogia märkimisväärselt arenenud, on peetud vajalikuks kehtestada isikuandmete kaitse lisanormid. Alates 1980. aastast on riigid üle maailma oma õiguses võtnud andmekaitsemeetmete tugevdamiseks vastu õigusakte. Diskussioon on tõstatatud ka Euroopa Liidu õiguse tasandil, mille tulemusel asendati 1995. aasta andmekaitsedirektiiv isikuandmete kaitse üldmäärusega.
Isikuandmeid peetakse üheks maailma tahetuimaks ressursiks. Sellised tehnoloogiafirmad nagu Alphabet, Amazon, Apple, Facebook ja Microsoft moodustavad suurimat kapitali tootvate firmade esiviisiku. Õiguslik regulatsioon ei jõua tehnoloogia kiirele arengule järele. Samuti ei ole tavakasutajal praktikas selliseid teadmiseid, mis võimeldaksid tal mõista, milliseid andmeid ta kohta internetis kogutakse. Seetõttu ei saa tavakasutaja oma isikuandmeid piisavalt kaitsta.
Isikuandmete liigid
Kitsamalt hõlmavad isikuandmed "isiku nime, isikukoodi, asukohateavet, võrguidentifikaatorit", laiemalt aga "sotsioloogilisi, majanduslikke, psühholoogilisi, geneetilisi ja füsioloogilisi andmeid".
Isikuandmed on kaitstud vastavalt nende delikaatsusastmele. Erinev piirang rakendub isikuandmetele, eriliigilistele isikuandmetele ja laste isikuandmetele. Samuti kehtivad piirangud surnud isikute isikuandmetele.
Andmete liigitamine isikuandmete mõiste alla ei sõltu andmete töötlemise viisist (käsitsi või automatiseeritult) ega nende hoiustamise viisist (paberil või digitaalselt).
Töötlemine
Praktikas on andmetöötlus isiku kujutist jäädvustav videovalve, ametiasutuses isikuandmete (nimi, terviseinfo, töövõime) registrisse kandmine ning sealt andmete väljastamine, veebilehel isikule viitamine nime või telefoninumbriga, tulemuste kuvamine isiku nime järgi Google'i otsingumootoris.
Anonüümseks muutmine
Anonüümseks muutmine on isikuandmete töötlemise alaliik, mille korral viiakse isikuandmed kujule, kus isikut ei saa enam tuvastada. Andmete tagasi viimine algkujule ei ole võimalik. Kui anonüümistamine on tehtud valesti või ebapiisava täpsusega, kaasneb sellega andmelekke risk, sest isikut on võimalik uuesti tuvastada.
Anonüümistamine tagab isikuandmete turvalisuse ning lubab isikuandmeid kasutada majanduslikul või ühiskondlikul eesmärgil, avalikustamata andmeid ennast. Anonüümistatud andmeid saab kasutada statistika loomiseks, majanduses, reklaaminduses ja demograafias.
Häagen-Dazs
pisi|261x261px|Häagen-Dazsi asukohad riigiti maailmas Häagen-Dazs on Ameerika jäätisebränd, mille asutasid Reuben ja Rose Mattus New Yorgis Brooklyn Heightsis 1961. aastal. Alustades ainult kolme maitsega: vaniljest, šokolaadist ja kohvist, avas ettevõte oma esimese jaekaupluse New Yorgis Brooklynis 15. novembril 1976. Ettevõttel on nüüd frantsiisid kogu Ameerika Ühendriikides ja paljudes teistes riikides üle maailma, sealhulgas neis riikides: Jaapan, Suurbritannia, Austraalia, India, Hiina, Liibanon, Uus-Meremaa, Peruu ja Brasiilia.
Samuti toodab ettevõte jäätisebatoone, jäätisekooke, sorbetti, külmutatud jogurtit ja gelatot.
Ezri Konsa
Ezri Ngoyo Konsa (sündinud 23. oktoobril 1997 Londonis) on Inglismaa jalgpallur, kes mängib keskkaitsjana Inglismaa Premier League'i klubis Aston Villa.
2009. aastal liitus ta Charlton Athleticuga. Hooajal 2016–17 debüteeris ta klubi põhimeeskonnas Inglismaa tugevuselt kolmandas liigas. Samal hooajal valiti Konsa Charlton Athleticu aasta noormängijaks.
2018. aasta juunis sõlmis ta kolmeaastase lepingu Inglismaa esiliiga klubiga Brentford.
2019. aasta juulis siirdus ta äsja Inglismaa kõrgliigasse tõusnud Aston Villaga. 16. augustil 2020 lõi ta mängus Evertoni vastu oma esimese värava Inglismaa kõrgliigas.
2017. aastal tuli Konsa Inglismaa kuni 20-aastaste koondisega juunioride maailmameistriks.
Tema isa on pärit Kongo Demokraatlikust Vabariigist ja ema Angolast.
Svani keel
Svani keel on ligikaudu 14 000 kõnelejaga kartveli ehk Lõuna-Kaukaasia keel. See on lähedane gruusia keele sugulaskeel. Kasutatakse lisamärkidega gruusia kirja.
Svani keel jaguneb kaheks murdeks: ülem- ja alamsvani murdeks.
Abeli integraal
Abeli integraal (norra matemaatiku Niels Abeli järgi) on integraal kujul
kus R on muutujate x ning w ratsionaalfunktsioon, kusjuures w on omakorda algebraline funktsioon muutujast x. Täpsemalt, x ja w on seotud võrrandiga
kus on muutuja w polünoom:
mille kordajad, on muutuja x ratsionaalfunktsioonid. Abeli integraali väärtus ei sõltu vaid integraali rajadest vaid ka joonest komplekstasandil, üle mille integreeritakse. Viimane asjaolu muudab Abeli integraali muutuja z mitmeseks funktsiooniks.
Eijuhud
Abeli integraalid onüldistavad elliptilisi integraale, mis vastavad olukorrale kus P on kolmandat või neljandat järku polünoom. Juhul, kui P järk on suurem kui 4, on tegemist hüperelliptilise integraaliga.
London Stock Exchange Group
pisi|236x236px|London Stock Exchange Groupi peakorter London Stock Exchange Group plc on Suurbritannias asuv börsi- ja finantsteabe ettevõte. Selle peakorter asub Suurbritannias Londonis. See omab (ja on noteeritud) Londoni börsi, samuti Borsa Italiana, MillenniumIT, Russell Indexes, FTSE International ning enamusosalusi LCH-s ja MTS-s.
Galvaaniline eraldus
pisi|[[Trafo elektriahelate galvaanilise eraldajana]] pisi|[[Optopaar katkestab galvaanilise ühenduse signaaliahelate vahel]] Galvaaniline eraldus tähendab elektrotehnikas kahe elektriahela niisugust eraldust, mis katkestab nende ahelate vahel otsese vooluraja (nt juhtmeid mööda); seega pole võimalik elektrilaengute vahetu liikumine ühest ahelast teise. Samal ajal saab nende ahelate vahel toimuda elektrienergia ja informatsioonisignaalide edastamine induktiivse ning mahtuvusliku sidestuse kaudu ja elektromagnetvälja ning optilise kiirguse vahendusel.
Kuna galvaaniliselt eraldatud ahelate potentsiaalid on samuti teineteisest eraldatud, kõneldakse näiteks mõõtetrafode puhul ka potentsiaalivabast ühendusest.
Kõige levinum galvaaniline eraldaja on trafo, elektroonikalülitustes ka optron, milles informatsiooni edastatakse infrapunakiirgusega.
Ada Lundver
pisi|Ada Lundver 1985. aastal Foto: Jaan Künnap Ada Lundver (9. veebruar 1942 Käina vald, Hiiumaa – 6. oktoober 2011 Tallinn) oli eesti filmi- ja estraadinäitleja.
Elukäik
Väikelapsena elas Ada Lundver Hiiumaal vanavanemate juures. Koolimineku ajaks kolis ema juurde Tallinna. Lundver õppis Tallinna 21. Keskkoolis ja osales kooli näiteringis (seal olid ka Merle Karusoo, Jüri Karindi, Sirje Arbi jt), mis 1960. aastal korraldatud taidlustruppide konkursil võitis esimese koha. Lundver unistas saada näitlejaks, aga 1960. aastal, kui ta lõpetas keskkooli, Konservatooriumi lavakunstikooli vastuvõttu ei olnud. Tütarlaps asus tööle jalatsivabrikus Kommunaar pealselõikajana. Saanud teada, et Filharmoonia estraadiosakonda võetakse uusi inimesi tööle, läks Lundver katsetele ja tuli 248 soovija hulgas võitjaks, kusjuures vastuvõtukomisjoni esimeheks oli Eino Baskin. Õppeaeg estraadiosakonnas kestis kaks aastat ja Lundver lõpetas Eesti NSV Riikliku Filharmoonia õppestuudio 1964. aastal. Pärast esimese filmikogemuse saamist (1963) plaanis Ada Lundver minna lavakunstikateedri sisseastumiskatsetele, kuid ei julgenud seda siiski teha eelarvamusega, et Voldemar Panso eelistab katsetel kogemusteta noori.
Nõukogude Liidus esinedes konfereeris Lundver Vello Orumetsa ja naisansambli Laine ning instrumentaalansambli Ultima Thule ja Tõnis Mäe esinemisi. Need artistid oli populaarsed ning kontserte anti vahel kuni kolm korda päevas.
Ada Lundver on töötanud ka mannekeenina, Eeslitalli, Kõvera Kõrtsi, džässibaari ja Ada baari administraatorina, moeateljee administraatorina ning kirjastuse SE & JS toimetuse juhatajana.
Filmitöö
Ada Lundver mängis Eestis rohkem kui 20 mängu- ja lühifilmis. Kodumaal filmitud linateostele lisaks osales ta paljudes Nõukogude Liidu stuudiotes valminud filmides, kuid rollid olid väheolulised, rõhuga välimusele (näiteks sõjafilmides saksa ohvitseride naised jt seda tüüpi osatäitmised).
Ada Lundver sai esimese ekraanirolli Kaljo Kiisa filmis «Jäljed», kusjuures Kiisk avastas ta Estonia kontserdisaali lavalt ühe estraadietenduse käigus. «Jäljed», kus Lundver kehastas naispeaosalisena Valvet, valmis 1963. aastal, aga ekraanile ei pääsenud ning jäi veerandsajandiks riiulile seisma.
Näitlejanna järgmine roll oli Virgu Anni telefilmis „Külmale maale“, kus tema partneriks oli Leonhard Merzin. Tegemist oli Eduard Vilde samanimelise romaani ekraniseering ning pühendatud kirjaniku 100. sünniaastapäevale.
Tema tuntuim filmiroll on väidetavalt Reeda osa 1966. aasta Grigori Kromanovi mängufilmis «Mis juhtus Andres Lapeteusega?», millest ta alguses ära ütles. Lundver on tunnistanud, et ta oli 24-aastaselt selle osa jaoks liiga noor ning elukogemusteta ning see roll ei läinud ka tema olemusega kokku. Filmis mängis ta koos Eesti tippnäitlejate Heino Mandri, Einari Koppeli, Kaljo Kiisa, Rein Areni ja Ita Everiga, kes suhtusid algajasse kui võrdväärsesse partnerisse. Lundver kehastab provintsi-Marilyni, kirjutas filmi kohta tabavalt Mati Unt. Ada Lundveri hea tuttav ja koolivend kirjanik Teet Kallas on teda nimetanud Eesti Marilyn Monroeks, ainult et veel ilusamaks. Lundveri kuvand Eesti Marilyn Monroena jäigi aastakümneteks püsima.
Juhan Smuul kirjutas 1967. aastal stsenaariumi filmile «Keskpäevane praam» ja režissöör Kaljo Kiisk nägi keerulise karakteriga kangelanna osas kohe Ada Lundveri. Režissööri ja näitlejanna vaheline kontakt oli hea ning koostöö sujus taas ladusalt. Oma filmipartneri Eino Tambergi kohta oli Lundveril ainult kiidusõnu ning nad jäid heliloojaga suhtlema aastakümneteks. Näitlejanna üks lähisugulane on öelnud, et see osatäitmine oli kõige lähedasem noore Ada Lundveri tegelikule loomusele.
Ada Lundverile oli oma filmirollidest kõige südamelähedasemaks osatäitmine telefilmis «Pimedad aknad» (1968), mille tegevus toimub Teise maailmasõja ajal Tallinnas. Õnnestunuks kujunes filmipartnerlus Jaak Tamlehega, kes kehastas baltisakslasest natsiohvitseri, kellesse eesti neiu armus. Kuna film oli sellise suhte tõttu ideoloogiliselt Nõukogude Liidu filmilevisse mittesobiv, osutus ebatavaliseks, et nõukogude võimu tingimustes film üldse valmida sai. Leeda osa eest anti Lundverile Riia filmifestivalil parima naisosatäitja preemia. Filmi originaal hävis peaaegu täielikult 1976. aastal Eesti Televisiooni filmilao tulekahjus ning hiljem taastati venekeelse koopia põhjal.
Lundver kandideeris eesti läbi aegade ühe edukama filmi "Viimne reliikvia" (1969) proovivõtete ajal nunn Ursula rolli, kuhu kinnitati siiski Eve Kivi.
1970. aastal alustas Vladimir-Georg Karasjov-Orgusaar filmi «Lindpriid» võtetega. Võtteplatsilt algas Ada Lundveri ja Mikk Mikiveri abieluga lõppenud tutvus. «Lindpriisid» on peetud oma aja tippfilmiks ning Meeri osatäitmist on mitmed filmikriitikud hinnanud Lundveri tipprolliks. "Lindpriid" sai võimude poolt linastamiskeelu, film oli määratud hävitamisele, kuid õnnestus siiski säilitada. Avalik linastus toimus alles 1989. aastal. Arvatavasti oleks selle filmiga toimunud Ada Lundveri tõeline tähelend 1970. aastate algul.
Isiklikku
Ada Lundveri ema oli Ester Lundver ja isa Ants-August Pint, kes Teise maailmasõja lõpul põgenes Kanadasse ja oma vallaslast Adat hiljem tunda ei tahtnud. Lundver oli omal ajal lähedalt tuttav Eri Klasiga, kuid tema abieluettepanekut vastu ei võtnud, kuna mehel oli teine suhe. Seejärel oli näitlejanna tõsiselt armunud ühte Ungari levimuusikusse, kelle isa aga noorte võimalikule kooselule Ungaris vastu oli. Aastatel 1972–1983 oli ta abielus Mikk Mikiveriga. Abielulahutuse algatas Lundver, kuna mehel oli probleeme alkoholiga. Isikliku elu probleemid, üksindus, kasuisa surm, Filharmoonia estraadiosakonna sulgemine, Eesti krooni tulek, korteri tagastamine seadusjärgsele omanikule jms tekitas Ada Lundverile majandusliku kitsikuse ja depressiooni. 2005. aastal hakkas Ada Lundver siiski saama pensioni, Eesti Kultuurkapital määras talle elutöö eest stipendiumi. Vanemas eas olid näitlejanna head sõbrad Vello Orumets ja Urmas Ott.
Ada Lundveri 80. sünniaastapäeva puhul etendus 2022. aasta suvel Kiidjärvel muusikalavastus “ADA. Rääkimata lugu” (teksti autor Ott Kilusk, lavastaja Ain Mäeots, peaosas Saara Nüganen ja Anne Reemann).
Enn Raa
Enn Raa (kodanikunimi Heinrich Berg; 26. jaanuar 1910 Valga – 15. mai 1962 Tartu) oli eesti laulja (bassbariton).
1926. aastal lõpetas ta Valga 2. Algkooli.
Aastatel 1934–1944 laulis ta Vanemuise teatri ooperikooris. Aastatel 1944–1962 oli Vanemuise ooperi- ja operetisolist.
2014. aasta Euroopa Parlamendi valimised
2014. aasta Euroopa Parlamendi valimised olid 22. maist 25. maini 2014 toimunud valimised Euroopa Parlamenti. Vastavalt Euroopa Liidu Nõukogu ühehäälsele otsusele toimusid valimised kõigis Euroopa Liidu liikmesriikides samal nädalal igas riigis traditsiooniliselt välja kujunenud valimispäeval. 2014. aasta valimised olid kaheksandad üleeuroopaliidulised, alates esimestest otsestest valimistest 1979. aastal, ning kolmandad Euroopa Parlamendi valimised Eestis.
Valimised toimusid tavapärase juuni alguse asemel mai lõpul. Valimised otsustati ettepoole tuua, et anda rohkem aega Euroopa Komisjoni presidendi valimisteks ning kuna need oleks muidu langenud nelipühade nädalavahetusele, mil mitmes liikmesriigis on koolivaheaeg.
Valimispäevad
Elektrooniline hääletamine 15.–21. mai
Eelhääletamine 19.–21. mai
Valimistulemused
Valimised võitis Euroopa Rahvapartei, mis sai esialgsetel andmetel 212 kohta, sotsiaaldemokraadid tulid 186 saadikukohaga teiseks.
Konrad Stryk
Konrad Stryk (ka Cord Stryk; surnud 11. septembril 1508) oli Liivi ordu liige ja Narva foogt aastatel 1492–1507.
Konradi vanemad olid Dietrich Stryk zu Eggerode ja Elseke von Münster. Ta sündis Eggerodes Horstmari lähedal Münsteri stiftis. Tema vend Arnd oli samuti Liivi ordu liige. Nende suguvõsa kuulus Vestfaali väikeaadli hulka.
Konradi karjääri alguse kohta Liivimaal pole midagi teada. 1481–1482 oli ta Riias linnusekomtuur, seejärel tuleb teabesse 10-aastane paus ning 1492. aastast oli ta Narva foogt. Ta oli sellel positsioonil 15 aastat, nähes seega ära nii Ivangorodi linnuse rajamise kui ka Liivimaa-Moskva sõja. Umbes aasta pärast foogtiametist lahkumist ta suri.
Alpay Özalan
Alpay Özalan (sündinud 29. mail 1973) on Türgi endine jalgpallur, kaitsja.
Koondisekarjäär
Türgi jalgpallikoondises mängis ta aastatel 1995–2005 90 mängu ja lõi 4 väravat.
Großarl
Großarl on alev ja vald (Marktgemeinde) Austria Salzburgi liidumaa Sankt Johann im Pongau ringkonnas.
Turulinn asub Pongaus Großarltalis, 70 km Salzburgist lõunas. See jaguneb ringkondadeks (põhjast lõunasse): Au (850 m), Schied (860 m), Unterberg (900 m), Großarl (895 m), samuti Eben ja Bach (900 m).
Großarli järgi on saanud nime Großarltali org.
Majandus ja taristu
Großarl on väga turismile orienteeritud turulinn. Külaliste voodite arv on u. 4500 ning seal on igas kategoorias hotellid ja hostelid. Väga muljetavaldav on neljatärni hotellide suur tihedus. 40 mägimaja tõttu kutsutakse Großarli ka "alpimajade oruks" (saksa: "Das Tal der Almen").
Aastate jooksul asusid orgu paljud väikesed ja keskmise suurusega ettevõtted ning neist said Großarli kodanike jaoks olulised tööandjad (puusepad, müürsepad ning pinnaseliigutamise ettevõtted jne).